[pic] | EUROPA-KOMMISSIONEN |

Bruxelles, den 6.5.2010

KOM(2010)221 endelig

RAPPORT FRA KOMMISSIONEN TIL EUROPA-PARLAMENTET OG RÅDET

OM UDVIKLINGEN AF ANDEN GENERATION AF SCHENGENINFORMATIONSSYSTEMET (SIS II)

Situationsrapport

Juli 2009-december 2009

INDHOLDSFORTEGNELSE

1. Indledning 3

2. Projektstatus 3

2.1. Fremskridt i rapporteringsperioden 3

2.1.1. Overblik 3

2.2. Forberedelser til etapemålstesten 4

2.3. Forberedelser til et alternativt teknisk scenarie 4

2.4. Forberedelser til idriftsættelsen 4

2.5. Forberedelse af migrationen 5

2.5.1. Migrationsretsakter 5

2.6. SIS II-nettet 6

2.7. Driftsforvaltning 6

2.8. Sikkerhed og databeskyttelse 6

3. Forvaltning 6

3.1. Finansielle følger 6

3.2. Projektforvaltning 6

3.2.1. Det globale programstyringsråd 6

3.2.2. SISVIS-udvalget (SIS II) 6

3.2.3. National planlægning og koordinering 6

3.2.4. Rådet 6

3.2.5. Europa-Parlamentet 6

4. Prioriteter for den næste rapporteringsperiode 6

5. Konklusioner 6

1. INDLEDNING

I denne situationsrapport beskrives det arbejde, der blev udført i andet halvår af 2009 med hensyn til udviklingen af anden generation af Schengeninformationssystemet (SIS II) og migrationen fra SIS 1+ til SIS II. Den forelægges for Rådet og Europa-Parlamentet i henhold til artikel 18 i Rådets forordning (EF) nr. 1104/2008 og Rådets afgørelse 2008/839/RIA om overgang fra Schengeninformationssystemet (SIS 1+) til SIS II. Denne rapport udgør også en statusrapport over testningen.

2. Projektstatus

2.1. Fremskridt i rapporteringsperioden

2.1.1. Overblik

Denne periode var domineret af gennemførelsen af retningslinjerne i konklusionerne af Rådets (retlige og indre anliggender) møde henholdsvis den 4.-5. juni og 30. november 2009.

Rådet konkluderede den 4.-5. juni 2009, at hovedkontrahenten for udvikling skulle fortsætte udviklingen af SIS II på grundlag af det nuværende SIS II-projekt, og at der skulle vælges en alternativ teknisk løsning for at udvikle SIS II (benævnt "SIS 1+RE"), som skal fungere som nødplan i det tidsrum, det er nødvendigt for at understøtte projektet. Rådet enedes også om to etapemål, hvori de tekniske aspekter af de betingelser og afslutningskriterier, der skal opfyldes for at fortsætte med det nuværende SIS II-projekt, specificeres. Formålet med etapemålene var at påvise, at det centrale SIS II-system er stabilt, pålideligt og ydedygtigt, og at de vitale kernefunktioner fungerer korrekt, herunder datakonsistens og pålidelig overførsel af meddelelser, efter gennemførelsen af store og vigtige udviklingsfaser af SIS II-projektet. De tilknyttede test skulle påbegyndes, så snart Kommissionen og medlemsstaterne havde angivet, at de var parate, og den tekniske supportfunktion i Strasbourg (C.SIS) havde bekræftet, at SIS 1+-testredskaberne var i orden og parate.

Det første etapemål var planlagt til efter testningen af systemets ydeevne, der var planlagt til sidste kvartal af 2009. Den 30. november 2009 konkluderede Rådet imidlertid, at den endelige frist med hensyn til gennemførelsen af den første etapemålstest skulle være senest den 29. januar 2010. Afhængigt af resultatet af den første etapemålstest ville der fra 30. januar 2010 følge en to måneders periode, hvori Rådet ville overveje situationen for at vurdere konsekvenserne af testen.

Kommissionen traf i tæt samarbejde med medlemsstaterne de nødvendige foranstaltninger for at gå i den retning, der var fastsat i Rådets konklusioner. Som følge heraf blev arbejdet tilrettelagt omkring tre hovedområder:

- Forberedelser til etapemålstesten

- Forberedelser til et alternativt teknisk scenarie

- Forberedelser til idriftsættelsen.

2.2. Forberedelser til etapemålstesten

De tekniske forberedelser til den første af de to etapemålstester blev indledt med henblik på at kontrollere, om systemet hviler på et solidt grundlag. De tekniske forberedelser havde navnlig til formål at sikre, at alle forudsætningerne for at gennemføre denne test var blevet opfyldt (overensstemmelse med de nationale systemer, der skulle deltage i testen, generering af testdata, validering af testredskaberne, tilpasning af indstillingerne til det centrale system og udarbejdelse af detaljerede testbeskrivelser). Ved udgangen af 2009 havde elleve medlemsstater levet op til overensstemmelseskravene, og SIS 1+testredskaberne opfyldte betingelserne og var parate.

I juni opfordrede Rådet desuden Kommissionen til at sikre, at disse etapemål bliver en del af leverancerne i henhold til kontrakten om det nuværende SIS II-projekt, og til at nå til enighed med sine kontrahenter om, at manglende overholdelse af disse etapemål er resolutive betingelser i forbindelse med de eksisterende kontrakter. Parterne underskrev kontraktændringen for det første etapemål den 13. oktober. Ændringen omfattede navnlig en bestemmelse om, at Kommissionen skal have ret til at bringe kontrakten til ophør med øjeblikkelig virkning, hvis Rådet vurderer, at den første etapemålstest for SIS II ikke er bestået.

2.3. Forberedelser til et alternativt teknisk scenarie

For at være forberedt på, at det måske bliver nødvendigt at gå over til et alternativt teknisk scenarie for at gennemføre SIS II-funktionerne, hvis det vurderes, at et af etapemålene ikke er nået, blev der indledt orienterende forhandlinger med de franske myndigheder.

Et nøgleelement i forbindelse med en hvilken som helst uddelegering af beføjelser til Frankrig vil være, at der vedtages forslag til retsakter om ændring af migrationsinstrumenterne (forslag til en forordning[1] og et kommende forslag om at indarbejde aspekter, som tidligere var omfattet af tredje søjle – se afsnit 2.5.1.).

2.4. Forberedelser til idriftsættelsen

Den overordnede gennemgang af arkitekturen, som en specialiseret it-konsulent gennemførte i marts-april 2009, førte til, at der blev opnået bred konsensus blandt SIS II-eksperterne om, at SIS II's arkitektur ikke havde nogen større brister. Hvad angår udformning og gennemførelse, blev der imidlertid fremsat en række henstillinger, der vil forbedre visse aspekter af systemet såsom ydeevne og softwarens dimensionerbarhed, samt hvor let det er at vedligeholde systemet. Man fandt, at arkitekturen for forretningsmeddelelser var for komplekst udformet, og at den kunne forenkles. I analyse- og reparationsfasen, der blev fremhævet i den tidligere rapport, blev der konstateret en række områder, hvor systemet skulle forbedres.

Parallelt med forberedelserne til den første etapemålstest arbejdede Kommissionen, medlemsstaternes eksperter og kontrahenterne sammen om at vurdere de tekniske krav til den endelige softwareudgave, der skulle anvendes i et funktionsdygtigt system. Dette arbejde blev udført ved hjælp af undersøgelser, workshopper, prototyper ("konceptafprøvning") og drøftelser i det globale programstyringsråd[2]. Dette råd blev oprettet af Kommissionen for at sikre en øget styring og koordinering af SIS II-projektet og tilknyttede aktiviteter, herunder at sikre sammenhæng i forbindelse med udviklingen af det centrale og de nationale systemer.

Kommissionen tog i samarbejde med medlemsstaterne og hovedkontrahenten for udvikling forskellige initiativer med henblik på at udarbejde bedre specifikationer for systemet. De særlige områder, der blev undersøgt til bunds, var:

- Forenkling af den måde, hvorpå store datamængder "eksporteres" (f.eks. når en medlemsstat har brug for at genskabe en kopi af den centrale database på nationalt plan)

- Forenkling af datakonsistensprocesserne

- Omstrukturering af meddelelsesformatet

- Rationalisering af funktionerne for oprettelse, ajourføring og sletning af dataposter det sted, hvor de blev indlæst i det centrale system, således at processerne sker parallelt og derfor på en tidsmæssigt mere effektiv måde

- Harmonisering af processer og procedurer for anvendelse af de forskellige versioner af systemet.

I december 2009 fremlagde hovedkontrahenten for udvikling fire udkast til hvidbøger vedrørende de sidste fire punkter på ovennævnte liste. Det vil være nødvendigt med yderligere drøftelser med medlemsstaterne om visse ikke-funktionelle krav, før dette arbejde kan afsluttes.

Udviklingen i medlemsstaternes anvendelse af SIS har desuden ført til en situation, hvor antallet af indberetninger i systemet er steget betydeligt. Fra de 22 millioner indberetninger, der oprindeligt var kalkuleret med, siger de seneste skøn, der i en forudselig fremtid vil være 73 millioner indberetninger. Efter at der i perioden juni-september blev gennemført en supplerende undersøgelse vedrørende datamængderne, er det nu nødvendigt, at Kommissionen fortsætter samarbejdet med medlemsstaternes eksperter vedrørende denne vigtige udvikling i kravene, som der skal tages højde for i en hvilken som helst teknisk løsning.

2.5. Forberedelse af migrationen

2.5.1. Migrationsretsakter

I Rådets forordning[3] og Rådets afgørelse[4] om migration fra SIS 1+ til SIS II (migrationsretsakterne) fastsættes Kommissionens og medlemsstaternes opgaver og ansvar, hvad angår forberedelsen af migrationen, herunder yderligere udvikling og testning af SIS II. Da de retsinstrumenter, der på nuværende tidspunkt er i kraft, indeholder en udløbsdato, der er fastsat til den 30. juni 2010, har Kommissionen fremsat forslag om ændring af dem, hovedsageligt med henblik på at forlænge fristen for overførsel af data fra SIS 1+ til SIS II.

Mens forhandlingerne om et forslag til forordning[5] fortsatte, blev forslaget om ændring af Rådets afgørelse under den tidligere tredje søjle ved Lissabontrakatens ikrafttræden forældet. Kommissionen agter i løbet af 2010 at fremsætte et forslag i den rigtige proceduremæssige form.

Disse forslag har desuden tilsammen til formål formelt at etablere et koordineringsorgan af tekniske eksperter til den videre forvaltning af den overordnede udvikling af SIS II, således som Rådet (retlige og indre anliggender) anmodede om på sit møde den 4.-5. juni 2009, og at skabe retlig fleksibilitet, hvad angår et alternativt teknisk scenarie, jf. Rådets strategi om en nødplan for projektet.

2.6. SIS II-nettet

SIS II-projektet omfatter levering af et wide area-kommunikationsnetværk, der opfylder kravene for så vidt angår tilgængelighed, sikkerhed, geografisk dækning og serviceniveau, således at de nationale og centrale systemer kan kommunikere med hinanden.

Personalet fra Den Europæiske Tilsynsførende for Databeskyttelse inspicerede SOC (nettets driftscenter) i Bratislava. Inspektionen viste, at situationen samlet set er tilfredsstillende. Den europæiske tilsynsførende vil sandsynligvis fremsætte nogle anbefalinger for yderligere at forbedre sikkerheden i SOC samt sikre bedre overholdelse af databeskyttelsesbestemmelserne, f.eks. ved at angive, at der anvendes videoovervågningssystemer.

Der blev afholdt en workshop med medlemsstaterne om supplerende sikkerhedsforanstaltninger i forbindelse med systemet. Medlemsstaterne vil blive hørt yderligere om dette spørgsmål ved hjælp af et spørgeskema for derved at indkredse vigtige foranstaltninger, som det er nødvendigt at overveje.

2.7. Driftsforvaltning

Uddannelsen af det personale, der er rekrutteret i Strasbourg, og som skal stå for driften af systemet, er næsten afsluttet. Planen for det biometriske matchsystems overgang til drift blev iværksat, og personalet i Strasbourg er nu praktisk talt parat til at forestå driften af systemet.

Der var forhandlinger i gang med de forberedende organer i Rådet og Europa-Parlamentet om forslag til retsakter for etableringen af et agentur for den langsigtede operationelle forvaltning af storstilede it-systemer på området retfærdighed, frihed og sikkerhed, herunder SIS II.

2.8. Sikkerhed og databeskyttelse

Ud over spørgsmålet om netsikkerheden, jf. afsnit 2.6 ovenfor, blev der fortsat regelmæssigt afholdt bilaterale møder mellem personalet fra de europæiske tilsynsmyndigheder og Kommissionens tjenestegrene for at drøfte sikkerheds- og databeskyttelsesspørgsmål vedrørende SIS II. Den 1. december 2009 gennemførte personalet fra den europæiske tilsynsmyndighed et studiebesøg i den centrale SIS II-enhed i Strasbourg. Under besøget blev der fokuseret på den fysiske sikkerhed.

3. Forvaltning

3.1. Finansielle følger

Ved udløbet af rapporteringsperioden beløb Kommissionens samlede budgetmæssige forpligtelser vedrørende SIS II-projektet sig til ca. 81,6 mio. EUR. De tilsvarende kontrakter omfatter feasibility­undersøgelser, udviklingen af selve det centrale SIS II-system, support og kvalitetssikring, SIS II-netværket, forberedelse af driftsforvaltningen i Strasbourg, sikkerhed, biometriske forberedelser og kommunikation.

Ud af dette beløb var der ved udgangen af december 2009 udbetalt 50,2 mio. EUR. De vigtigste udgiftsposter var udvikling (24,3 mio. EUR), netværket (14,6 mio. EUR) og support og kvalitetssikring (6,3 mio. EUR).

Budgetgennemførelsen |

Fra 2002 til december 2009 | Fra juli til december 2009 |

Forpligtelser | Betalinger | Forpligtelser | Betalinger |

Udvikling | 37 458 059 | 24 260 603 | 1 530 908 | 1 812 342 |

Support og kvalitetssikring | 8 500 034 | 6 291 933 | 839 586 | 1 636 532 |

Net | 26 954 673 | 14 599 264 | 5 652 772 | 4 230 655 |

Forberedelse af driftsforvaltningen | 6 083 613 | 3 818 929 | 1 136 768 | 1 336 466 |

Sikkerhed | 869 275 | 143 909 | 0 | 24 889 |

Undersøgelser | 919 831 | 895 095 | 0 | 0 |

Andet | 834 483 | 160 778 | 0 | 64 253 |

I ALT | 81 619 969 | 50 170 511 | 9 160 034 | 9 105 137 |

I det tidsrum, denne rapport dækker:

- blev der udbetalt ca. 9,1 mio. EUR, hovedsageligt til netværket (4,2 mio. EUR) og månedligt tilbagevendende omkostninger

- blev der indgået forpligtelser for ca. 9,2 mio. EUR (dvs. at der ved årets udgang var indgået forpligtelser for 34 % af de samlede bevillinger til SIS II-aktiviteter i det almindelige budget for 2009); at dette tal er lavere end forudset skyldes, at bestillingen af nye serviceydelser og produkter blev udsat, mens man afventede løsningen af de tekniske problemer i forbindelse med udviklingsfasen og Rådets nye retningslinjer for projektet

- blev der som følge af de fejlslagne driftstest i december 2008 pålagt bøder på 390 000 EUR.

3.2. Projektforvaltning

3.2.1. Det globale programstyringsråd

For at sikre størst mulig inddragelse af medlemsstaterne, da projektet gik ind i en ny fase, blev der iværksat en samlet strategi for forvaltningen af SIS II-programmet i januar 2009, som Rådet godkendte på sit møde den 26.-27. februar. Rådet opfordrede på sit møde den 4.-5. juni 2009 Kommissionen til at bygge på erfaringerne med denne forvaltningsstruktur og udvikle den yderligere. Disse ændringer i forvaltningen er blevet konsolideret i et forslag til forordning om ændring af migrationsinstrumenterne.

Programstyringsrådet mødtes 22 gange i rapporteringsperioden. Det har på positiv vis bidraget til programstyringen og sikret øget deltagelse af medlemsstaterne.

3.2.2. SISVIS-udvalget (SIS II)

I forbindelse med udviklingen af SIS II bistås Kommissionen af SISVIS-udvalget. SIS II-udvalget afholdt fem møder vedrørende SIS II i perioden juli-december 2009.

Ud over de regelmæssige møder i SISVIS-udvalget afholdes der møder i en række arbejdsgrupper under udvalget og arrangeres workshopper, der har deltagelse af medlemsstaternes eksperter, hvor man drøfter detaljerede tekniske spørgsmål. Disse møder fokuserer som regel på spørgsmål i forbindelse med specifikke projektleverancer:

- Den rådgivende testgruppe udtaler sig til SISVIS-udvalget om spørgsmål vedrørende tilrettelæggelsen, gennemførelsen og fortolkningen af test. Denne gruppe afholdt 23 møder i rapporteringsperioden.

- Gruppen for forvaltning af ændringer rådgiver om klassificering, kvalificering og den mulige virkning af at rette op på de indberettede problemer. Denne arbejdsgruppe, som også rapporterer til SISVIS-udvalget, mødtes fem gange i rapporteringsperioden.

- Siden migrationsgruppen afleverede sine konklusioner, er der blevet afholdt tre SIS II-migrationsworkshopper for at rådgive SISVIS-udvalget og videreføre arbejdet med dette vigtige emne.

3.2.3. National planlægning og koordinering

Der er inden for rammerne af SISVIS-udvalget oprettet en arbejdsgruppe bestående af medlemsstaternes og brugernes nationale projektledere. Formålet med møderne for de nationale projektledere er at behandle detaljerede planlægningsspørgsmål, risici og aktiviteter vedrørende både det centrale projekt og de nationale projekter. I denne rapporteringsperiode har der været afholdt fire møder for de nationale projektledere.

3.2.4. Rådet

Kommissionen deltager i møderne i de forberedende organer i Rådet, der er ansvarlige for Schengeninformationssystemet og hvert møde i Ministerrådet, hvor SIS II er på dagsordenen. Ved disse lejligheder rapporterede Kommissionen mundtligt om, hvor langt man var nået med SIS II-projektet, de tilknyttede risici og de næste planlagte foranstaltninger.

3.2.5. Europa-Parlamentet

Næstformand i Kommissionen, Jacques Barrot, meddelte pr. brev formanden for LIBE-udvalget og de vigtigste ordførere alle vigtige begivenheder i forbindelse med udviklingen af SIS II. I løbet af rapporteringsperioden blev der sendt fire af denne type breve.

Næstformand Jacques Barrot orienterede selv medlemmerne af Europa-Parlamentet, hver gang SIS II blev drøftet på Rådets møder. I løbet af rapporteringsperioden blev SIS II drøftet på to rådsmøder (retlige og indre anliggender).

Derudover deltog Kommissionen i alle plenar- og udvalgsmøder for direkte at tage SIS II-relaterede spørgsmål op: i alt fire møder plus næstformandens møde med koordinatorerne for de politiske grupper i LIBE-udvalget.

Kommissionen deltog også i Europa-Parlamentets sessioner og bemærkede sig Europa-Parlamentets beslutning af 22. oktober 2009 om udviklingen af Schengeninformationssystem II og visuminformationssystemet. Næstformanden fulgte op herpå med et brev til formanden for LIBE-udvalget.

Desuden besvarede Kommissionen fire parlamentsforespørgsler vedrørende SIS II.

4. PRIORITETER FOR DEN NÆSTE RAPPORTERINGSPERIODE

- Etapemålstestning

- Forelægge Rådet hensigtsmæssigt input til de to måneders overvejelser af situationen, hvis etapemålstestene skulle give utilfredsstillende resultater

- Forberedelse af en alternativ teknisk løsning, hvis Rådet skulle opfordre Kommissionen til at stoppe det nuværende SIS II-projekt

- Forberedelser til idriftsættelsen.

5. Konklusioner

I denne rapporteringsperiode blev der fokuseret på aktiviteter til opfølgning af de retningslinjer, der blev afstukket i konklusionerne af Rådets (retlige og indre anliggender) i henholdsvis juni og november 2009.

Kommissionen var enig med andre berørte parter i, at de etapemålstester, som Rådet havde anmodet om i juni, ville vise, hvor stabilt, pålideligt og ydedygtigt det centrale system er. Resultatet af disse tester vil udgøre et vigtigt element i drøftelserne om den retning, SIS II skal tage fremover.

Kommissionen har arbejdet i tæt partnerskab med medlemsstaterne om at gennemføre ovennævnte konklusioner og har holdt Europa-Parlamentet orienteret om udviklingen. Kommissionen har navnlig sikret, at de retlige, tekniske, organisatoriske og kontraktmæssige elementer fuldt ud var i orden, således at hovedkontrahenten for udvikling kunne gennemføre den første etapemålstest under gunstige vilkår. I overensstemmelse med Rådets retningslinjer i juni integrerede Kommissionen det første etapemål i hovedkontrakten om udvikling.

Rådet fastsatte på sit møde den 30. november 2009 29. januar 2010 som frist for gennemførelsen af den første etapemålstest. Et tilstrækkeligt antal medlemsstater kunne påvise, at de påfyldte kravene for at deltage i testen.

Hvis den første etapemålstest mislykkes, er Kommissionen enig i, at det vil støtte Rådet under dets overvejelser om, hvilken retning SIS II skal gå i, ved skriftligt at tilvejebringe de nødvendige finansielle og budgetmæssige oplysninger.

Kommissionen indledte orienterende forhandlinger med de franske myndigheder for det tilfælde, at Rådet finder, at en af etapemålstestene er mislykkedes, og Kommissionen som følge heraf beslutter at indstille det nuværende SIS II-projekt og gå videre med et alternativ teknisk scenarie for gennemførelsen af SIS II-funktionerne.

I rapporteringsperioden organiserede Kommissionen desuden det nødvendige arbejde for sammen med medlemsstaternes eksperter at foretage en omfattende analyse af de tekniske specifikationer for SIS II for derved at få et grundlag for at træffe beslutninger fremover.

Bilag I

Møder i SISVIS-udvalget og arbejdsgrupperne

a) Møder afholdt i rapporteringsperioden

JULI 2009 |

8, 13, 29 | Det globale programstyringsråd for SIS II |

15 | Gruppen for forvaltning af ændringer/Migrationsworkshop |

14 | Møde for de nationale projektledere |

14 | SISVIS-udvalget (tekniske aspekter af SIS II) |

2, 9, 16, 31 | Den rådgivende testgruppe |

AUGUST 2009 |

12, 19, 26 | Det globale programstyringsråd for SIS II |

6, 20, 28 | Den rådgivende testgruppe |

26 | Gruppen for forvaltning af ændringer/Migrationsworkshop |

SEPTEMBER 2009 |

2, 9, 16, 22 | Det globale programstyringsråd for SIS II |

15 | SISVIS-udvalget (tekniske aspekter af SIS II) |

3, 10, 17, 24 | Den rådgivende testgruppe |

OKTOBER 2009 |

1 | Gruppen for forvaltning af ændringer |

20 | Møde for de nationale projektledere |

20 | SISVIS-udvalget (tekniske aspekter af SIS II) |

27 | SISVIS-udvalget (SIRENE) |

1, 8, 15, 22, 29 | Den rådgivende testgruppe |

6, 13, 21, 28 | Det globale programstyringsråd for SIS II |

NOVEMBER 2009 |

3, 11, 18, 24 | Det globale programstyringsråd for SIS II |

25 | Møde for de nationale projektledere |

25 | SISVIS-udvalget (tekniske aspekter af SIS II) |

3 | Gruppen for forvaltning af ændringer/Migrationsworkshop |

5, 12, 19, 26 | Den rådgivende testgruppe |

DECEMBER 2009 |

1, 9, 15, | Det globale programstyringsråd for SIS II |

16 | Møde for de nationale projektledere |

16 | SISVIS-udvalget (tekniske aspekter af SIS II) |

10 | Migrationsworkshop/gruppen for forvaltning af ændringer |

3, 10, 17 | Den rådgivende testgruppe |

b) Møder, som er planlagt for den kommende rapporteringsperiode

JANUAR 2010 |

20 | Møde for de nationale projektledere |

20 | SISVIS-udvalget (tekniske aspekter af SIS II) |

14 | Gruppen for forvaltning af ændringer/Migrationsworkshop |

6, 13, 20, 27 | Det globale programstyringsråd for SIS II |

7, 14, 21, 28 | Den rådgivende testgruppe |

FEBRUAR 2010 |

3, 10, 17, 24 | Det globale programstyringsråd for SIS II |

24 | Møde for de nationale projektledere |

18 | Gruppen for forvaltning af ændringer/Migrationsworkshop |

24 | SISVIS-udvalget (tekniske aspekter af SIS II) |

20 | SISVIS-udvalget (SIRENE) |

4, 11, 18, 25 | Den rådgivende testgruppe |

MARTS 2010 |

3, 10, 17, 24, 31 | Det globale programstyringsråd for SIS II |

24 | Møde for de nationale projektledere |

24 | SISVIS-udvalget (tekniske aspekter af SIS II) |

18 | Migrationsworkshop/gruppen for forvaltning af ændringer |

4, 11, 18, 25 | Den rådgivende testgruppe |

APRIL 2010 |

7, 14, 21, 28 | Det globale programstyringsråd for SIS II |

24 | Møde for de nationale projektledere/SIS II-udvalget (tekniske aspekter af SIS II) |

15 | Gruppen for forvaltning af ændringer/Migrationsworkshop |

8, 15, 22, 29 | Den rådgivende testgruppe |

MAJ 2010 |

5, 12, 19, 26 | Det globale programstyringsråd for SIS II |

26 | SISVIS-udvalget (tekniske aspekter af SIS II) |

26 | Møde for de nationale projektledere |

7, 21, 28 | Den rådgivende testgruppe |

20 | Migrationsworkshop/gruppen for forvaltning af ændringer |

JUNI 2010 |

2, 9, 16, 30 | Det globale programstyringsråd for SIS II |

17 | Gruppen for forvaltning af ændringer/Migrationsworkshop |

23 | Møde for de nationale projektledere |

4, 11, 18, 25 | Den rådgivende testgruppe |

[1] Forslag til Rådets forordning om ændring af forordning (EF) nr. 1104/2008 om overgang fra Schengeninformationssystemet (SIS 1+) til anden generation af Schengeninformationssystemet (SIS II, første søjle, KOM/2009/508 endelig).

[2] Se afsnit 3.2.1.

[3] Rådets forordning (EF) nr. 1104/2008 af 24. oktober 2008 om overgang fra Schengeninformationssystemet (SIS 1+) til anden generation af Schengeninformationssystemet (SIS II) (EUT L 299 af 8.11.2008, s. 1).

[4] Rådets afgørelse 2008/839/RIA af 24. oktober 2008 om overgang fra Schengeninformationssystemet (SIS 1+) til anden generation af Schengeninformationssystemet (SIS II) (EUT L 299 af 8.11.2008, s. 43).

[5] Forslag til Rådets forordning om ændring af forordning (EF) nr. 1104/2008 om overgang fra Schengeninformationssystemet (SIS 1+) til anden generation af Schengeninformationssystemet (SIS II, første søjle, KOM/2009/508 endelig).